INFORMACIÓN PÚBLICA DECRETO DO ALCALDE RELATIVO Ó CONTENCIOSO ADMINISTRATIVO DO INCIDENTE DE EXECUCIÓN Nº 4023/2011, EXECUCIÓN DEFINITIVA Nº 4023/2011 DA SENTENZA Nº 921/2005
ADMINISTRACIÓN LOCAL — Municipal — Baiona (Outros documentos, notificacións e informacións públicas, 04/03/2020)

Coa finalidade de dar cumprimento ao Auto ditado o 6 de novembro de 2019 pola Sala do Contencioso – Administrativo do Tribunal Superior de Xustiza de Galicia no seno do incidente de execución nº 4023/2011, Execución Definitiva nº 4023/2011 da Sentenza nº 921/2005 ditada por esa Sala o 20 de outubro de 2005, o Sr. Alcalde – Presidente do Concello de Baiona ditou o 28 de xaneiro de 2020 o Decreto nº 2020-0177, cuxa parte dispositiva di o seguinte: “. PRIMEIRO.—Acordar a incoación, de oficio, do presente procedemento administrativo ao obxecto de identificar as persoas que poidan ostentar a condición de terceiros de boa fe nos termos fixados no último parágrafo do fundamento xurídico segundo do Auto ditado o 6 de novembro de 2019 pola Sala do Contencioso – Administrativo do Tribunal Superior de Xustiza de Galicia, (Sección 2ª), no seno do incidente de execución nº 4023/2011, Execución Definitiva nº 4023/2011 da Sentenza nº 921/2005 ditada por esa Sala o 20 de outubro de 2005, así como a concreción do importe das garantías que sexa oportuno prestar para, no seu caso, responder do pagamento das indemnizacións que poidan derivarse da execución da devandita Sentenza, que conleva a obriga de demoler o edificio sito en rúa Julián Valverde nº 31 de Baiona. SEGUNDO.—Ao abeiro do disposto no art.45 da Lei 39/2015, do 1 de outubro, do procedemento administrativo común das Administracións Públicas, ordenar a publicación da presente resolución no Boletín Oficial da provincia de Pontevedra (BOP de Pontevedra), con apertura dun trámite de información pública, a fin de que, no prazo máximo de 20 días contados dende o seguinte ao da súa publicación, poidan as persoas titulares de dereitos sobre o edificio sito en rúa Julián Valverde nº 31 de Baiona, formular as alegacións e presentar os documentos que ao seu dereito conveñan en relación co obxecto do presente procedemento. O expediente completo poderá ser consultado nas oficinas do Departamento de Urbanismo do Concello de Baiona, sitas en rúa Lorenzo de la Carrera nº 17 – Baixo de Baiona, de luns a venres e en horario de 09:00 a 14:00 hs, e estará a disposición das persoas que así o soliciten a través da sede electrónica do Concello de Baiona. TERCEIRO.—Ordenar a notificación persoal da presente Resolución aos titulares rexistrais das vivendas e locais integrantes do edificio sito en rúa Julián Valverde nº 31 de Baiona, a fin de que no prazo de 20 días contados dende o seguinte ao da súa notificación, poidan formular alegacións e presentar os documentos que ao seu dereito correspondan en relación co obxecto do presente procedemento. O expediente completo poderá ser consultado nas oficinas do Departamento de Urbanismo do Concello de Baiona, sitas en rúa Lorenzo de la Carrera nº 17 – Baixo de Baiona, de luns a venres e en horario de 09:00 a 14:00 hs, e estará a disposición das persoas que así o soliciten a través da sede electrónica do Concello de Baiona. CUARTO.—Poñer en coñecemento dos interesados que a presente Resolución non é susceptible de recurso por tratarse dun acto de mero trámite e propia da execución da Sentenza nº 921/2005 ditada o 20 de outubro de 2005 pola Sala do Contencioso – Administrativo do Tribunal Superior de Xustiza de Galicia, Sección 2ª”. Procédese, de conformidade co apartado segundo da parte dispositiva da resolución anteriormente extractada, á súa publicación no Boletín Oficial da provincia de Pontevedra (BOP de Pontevedra) ao abeiro do disposto no artigo da 45 da Lei 39/2015, do 1 de outubro, do procedemento administrativo común das Administracións Públicas, coa apertura dun trámite de información pública, a fin de que, no prazo máximo de 20 días contados dende o seguinte ao da súa publicación, poidan as persoas titulares de dereitos sobre o edificio sito en rúa Julián Valverde nº 31 de Baiona, formular as alegacións e presentar os documentos que ao seu dereito conveñan en relación co obxecto do presente procedemento. O expediente completo poderá ser consultado nas oficinas do Departamento de Urbanismo do Concello de Baiona, sitas en rúa Lorenzo de la Carrera nº 17 – Baixo de Baiona, de luns a venres e en horario de 09:00 a 14:00 hs, e estará a disposición das persoas que así o soliciten a través da sede electrónica do Concello de Baiona. Carlos Gómez Prado. Alcalde do Concello de Baiona.